
ΠΡΟΕΔΡ ΙΚΑ ΔΙΑΤΑ ΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 187 
Περιεχόμενο σπουδών και εξομοίωση των τίτλων 

σπουδών Τμημάτων του Ελληνικού Κολλεγίου της 

Ιερός Αρχιεπισκοπής Βορείου και Νοτίου Αμερικής 

προς τα ελληνικά πτυχία. 

Ο ΠΡΟΕΔΡΟΙ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 29 παρ. 2 του Ν. 2083/ 
1992 (Α' 159). 

2. Τη σύμφωνη γνώμη του Διοικητικού Συμβουλίου 
του Διαπανεπιστημιακού Κέντρου Αναγνωρίσεως Τί¬ 
τλων Σπουδών της Αλλοδαπής (συνεδρίαση 294η/ 
14.4.1993). 

3. Τη γνώμη του Συλλόγου Καθηγητών του Ελληνι¬ 
κού Κολλεγίου Βοστώνης (συνεδριάσεις 14.5.1992 και 
24.9.1992). 

4. Τις διατάξεις του άρθρου 29Α του Ν. 1558/1985, 
όπως αυτό προστέθηκε με το άρθρο 27 του Ν. 2081/ 
1992 (Α' 154), και το γεγονός ότι από τις διατάξεις αυ¬ 
τού του διατάγματος δεν προκαλείται δαπάνη σε βάρος 
του Κρατικού Προϋπολογισμού και 

5. Την αριθμ. 295/1993 γνωμοδότηση του Συμβου¬ 
λίου της Επικράτειας, με πρόταση του Υπουργού Εθνι¬ 
κής Παιδείας και θρησκευμάτων, αποφασίζουμε: 

Αρθρο 1 

Αναγνώριση Αντιστοιχίας Τίτλων 

1. Πτυχιούχοι των Τμημάτων α) Ελληνικών Σπουδών 
(ΟΟΙΙΒδΕ ΟΡ ΘΒΕΕΚ δΤΙΟΕδ) (Φιλολογίας), β) Εξελι¬ 
κτικής Ψυχολογίας (ΟΟΙΙΒδΕ ΟΡ ΗΙΙΜΑΝ ϋΕ\/ΕΙ_ΟΡ- 
ΜΕΝΤ) και γ) Στοιχειώδους Εκπαίδευσης (ΟΟυΒδΕ ΟΡ 
ΕΙ.ΕΜΕΝΤΑΒΥ ΕΟΙΙΟΑΤΙΟΝ) του Ελληνικού Κολλεγίου 
Βοστώνης Η.Π.Α. της Ελληνικής Ορθόδοξης Ιεράς Αρ¬ 
χιεπισκοπής Βορείου και Νοτίου Αμερικής, δύνανται να 

αναγνωρίσουν την αντιστοιχία και την καθόλα εξομοί- 
ωση του τίτλου σπουδών τους με το πτυχίο των Τμημά- 
των, αντίστοιχα, Φιλολογίας, Ψυχολογίας και Παιδαγω¬ 
γικών Δημοτικής Εκπαίδευσης των Ελληνικών Α.Ε.Ι., 
εφόσον έχουν φοιτήσει στο οικείο Τμήμα τουλάχιστον 
οκτώ (8) διδακτικά εξάμηνα ή τέσσερα (4) ακαδημαϊκά 
έτη και έχουν παρακολουθήσει και εξεταστεί με επιτυ¬ 
χία στα εξαμηνιαία υποχρεωτικά μαθήματα που ορίζο¬ 
νται στο άρθρο 2 του παρόντος. 

2. Για την εγγραφή των παραπάνω πτυχιούχων των 
Τμημάτων Ελληνικών Σπουδών και Στοιχειώδους Εκ¬ 
παίδευσης, στους ετήσιους πίνακες διοριστέων της 
δευτεροβάθμιας και πρωτοβάθμιας εκπαίδευσης, αντί¬ 
στοιχα, πρέπει ο αϊτών να είναι Έλληνας υπήκοος ή 
Έλληνας το γένος και κάτοχος απολυτηρίου ελληνικού 
εξαταξίου γυμνασίου ή λυκείου. Σε περίπτωση που ο 
υποψήφιος δεν είναι κάτοχος ελληνικού απολυτηρίου 
εφαρμόζονται αναλόγως οι διατάξεις του άρθρου 14 
παρ. 10 του Ν. 1566/1985. 

3. Γ ια την αναγνώριση του οικείου τίτλου στην Ελ¬ 
λάδα πρέπει μαζί με τον πρωτότυπο τίτλο να προσκομί¬ 
ζεται πιστοποιητικό του Κολλεγίου, στο οποίο θα ανα¬ 
γράφονται αναλυτικά τα μαθήματα που παρακολού¬ 
θησε και εξετάστηκε ο φοιτητής και στα οποία υποχρε- 
ωτικώς θα αναφέρονται τα οριζόμενα στο παρόν διά¬ 
ταγμα. Επί πλέον στο πιστοποιητικό θα αναγράφεται 
ότι ο αποκτηθείς τίτλος είναι ισότιμος και αντίστοιχος 
καθόλα, χωρίς τήρηση άλλης διαδικασίας με τα χορη¬ 
γούμενα από τσ οικείο Τμήμα των Ελληνικών Α.Ε.Ι., 
σύμφωνα με τις διατάξεις του άρθρου 29 του Ν. 2083/ 
1992 και του παρόντος διατάγματος. 

Αρθρο 2 

Διδασκόμενα μαθήματα 

1. Το πρόγραμμα σπουδών κάθε Τμήματος περιλαμ¬ 
βάνει υποχρεωτικώς τα κατωτέρω αναφερόμενα υπο¬ 
χρεωτικά εξαμηνιαία μαθήματα: 

ΤΜΗΜΑ ΕΛΛΗΝΙΚΗ ΣΠΟΥΔΩΝ (ΦΙΛΟΛΟΓΙΑΣ) 

Αρχαία Ελληνική Φιλολογία (7) επτά: Ελάχιστος 
αριθμός ωρών διδασκαλίας 90 

- Αρχαία Ελληνικά 

- Αττική Πεζογραφία 

- Επική Ποίηση 

- Αρχαίο Ελληνικό Δράμα 

- Ελληνικά των Ελληνιστικών χρόνων 

- Μεγάλοι Φιλόσοφοι: Πλάτων, Αριστοτέλης 

- Κλασσική Ιστοριογραφία. 

Γλωσσολογία (4) τέσσερα: Ελάχιστος αριθμός ωρών 
διδασκαλίας 52 

- Γ ενικής Γλωσσολογία (Γ ενικές Γ νώσεις) 

- Ιστορία της Γλώσσας 

- Δομή της Αρχαίας Ελληνικής Γλώσσας 

- Δομή της Νέας Ελληνικής Γλώσσας. 

Λατινική Γλώσσα (2) δύο: Ελάχιστος αριθμός ωρών 
διδασκαλίας 26 


- Εισαγωγή στη Λατινική (Γραμματολογία - θεματο¬ 
γραφία) 

- Λατινική Φιλολογία (επιλογή κείμενα). 

Βυζαντινή Φιλολογία (2) δύο: Ελάχιστος αριθμός 

ωρών διδασκαλίας 26 

- Πεζογραφία 

- Ποίηση. 

Κείμενα πρωτοελληνικής και μεταβυζαντινής λογο¬ 
τεχνίας 

- θεωρία της Λογοτεχνίας 

- Νεοελληνική Πεζογραφία 

- Νεοελληνική Ποίηση 

- Κλασσική Αρχαιολογία. 

Ιστορία: Ελάχιστος αριθμός ωρών διδασκαλίας 65 

- Αρχαία Ελληνική Ιστορία και Πολιτισμός 

- Βυζαντινή Ιστορία 

- Στοιχεία Βυζαντινού Πολιτισμού 

- Σύγχρονος Ελληνισμός 

- Ιστορία της Νεώτερης Ελλάδας. 


ΤΜΗΜΑ ΕΞΕΛΙΚΤΙΚΗΣ ΨΥΧΟΛΟΓΙΑΣ Ελάχιστος αριθ¬ 
μός ωρών διδασκαλίας 230 


- Γ ενική Ψυχολογία δύο εξάμηνα 

- Εξελικτική Ψυχολογία δύο εξάμηνα 

- Κοινωνική Ψυχολογία τρία εξάμηνα 

- Ψυχολογία της εργασίας 

- Συγκριτική Ψυχολογία 

- Πειραματική Ψυχολογία τρία εξάμηνα 

-Σχολική Ψυχολογία και Συμβουλευτική τρία εξά¬ 
μηνα 

- Κλινική Ψυχολογία τρία εξάμηνα 

- Γενετική Ψυχολογία δύο εξάμηνα 

-Μεθοδολογία Επιστημονικής Έρευνας - Στατι¬ 
στική. 


ΤΜΗΜΑ ΣΤΟΙΧΕΙΩΔΟΥΣ ΕΚΠΑΙΔΕΥΣΗΣ Ελάχιστος 
αριθμός ωρών διδασκαλίας 260 


- Εισαγωγή στις Επιστήμες Αγωγής 

- Ιστορία της Νεοελληνικής Εκπαίδευσης 

- Μεθοδολογία της Παιδαγωγικής Έρευνας - Στατι¬ 
στική 

-Συγκριτική Παιδαγωγική 

- Αναλυτικά Προγράμματα (πέρα αυτών του Εκπαι¬ 
δευτικού Συστήματος των Η.Π.Α. και αυτά του Εκπαι¬ 
δευτικού Συστήματος της Ελλάδας) 

- Διδακτική - Μεθοδολογία 

- Διδακτική της Ελληνικής Γλώσσας ως μητρικής (σε 
αντιδιαστολή της Ελληνικής ως δεύτερης Γλώσσας) 

- Διδακτική θετικών Επιστημών 

- Διδακτική Κοινωνικών Επιστημών 

- Γλωσσολογία (Νεοελληνική Γλώσσα) 

- Ελληνική Λαογραφία - Εθνογραφία 

- Στοιχεία Αρχαίας Ελληνικής Γραμματείας 

- Νέα Ελληνική Φιλολογία (2) δύο εξάμηνα 

- Ελληνική Παιδική Λογοτεχνία 

- Κοινωνιολογία της Εκπαίδευσης 

- Φιλοσοφία της Παιδείας 

- Εξελικτική Ψυχολογία 

- Παιδαγωγική Ψυχολογία 

- Γενική Ψυχολογία 

- Προβλήματα Ειδικής Αγωγής. 

2. Τα μαθήματα Αρχαίας Ελληνικής Φιλολογίας θα 
πρέπει να διδάσκονται από πρωτότυπο κείμενο. 

Στον Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 11 Μαΐου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΣΟΥΦΛΙΑΣ 
-^- 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

( 2 ) 

Πράξη 63 της 12 Μαΐου 1993 
Συμπλήρωση και τροποποίηση τηςαριθ. 27/24.2.1993 
Πράξης του Υπουργικού Συμβουλίου «Σύσταση και 
συγκρότηση Επιτροπής Παρακολούθησης Υλοποίη¬ 
σης του Πακέτου Ντελόρ 2». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 8 παρ. 4 περίπτ. γ και δ 
του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ Α' 137). 

β. Το άρθρο 27 του Ν. 2081 /1992 (ΦΕΚ Α’ 1 54), με 
το οποίο προστέθηκε άρθρο 29Α στον Ν. 1558/1985 
και το γεγονός ότι από την παρούσα απόφαση προκα- 
λείται δαπάνη της οποίας το ύψος δεν μπορεί να προσ- 
διορισθεί. 

γ. Την ανάγκη συντονισμού της Κυβερνητικής Πολι¬ 
τικής για την αξιοποίηση των χρηματοδοτήσεων της 
χώρας από το Πακέτο Ντελόρ 2. 

δ. Την αριθ. 27/24.2.1993 Πράξη του «Σύσταση και 
συγκρότηση Επιτροπής Παρακολούθησης Υλοποίησης 
του Πακέτου Ντελόρ 2» (ΦΕΚ Α' 22). 
ε. Την πρόταση του Πρωθυπουργού, αποφασίζει: 

I. Την αντικατάσταση της παραγράφου 3 της ΠΥΣ 
αριθ. 27/24.2.1993 «Σύσταση και συγκρότηση Επιτρο¬ 
πής Παρακολούθησης Υλοποίησης του Πακέτου Ντε¬ 
λόρ 2», ως εξής: 

«3. Η Επιτροπή συγκροτείται από τους: 

1) Αριστείδη Τσιπλάκο, Υφυπουργό Εθνικής Οικονο¬ 
μίας, ως Πρόεδρο, 

2) Άγγελο Μπρατάκο, Υφυπουργό Εσωτερικών, ως 
μέλος, με αναπληρωτή το Νικόλαο Τσιτούρη, Γενικό 
Γραμματέα του ίδιου Υπουργείου, 

3) Πέτρο Δούκα, Υφυπουργό Οικονομικών, ως μέ¬ 
λος, με αναπληρωτή τον Απόστολό Αναστασόπουλο, 
Γενικό Γραμματέα του ίδιου Υπουργείου, 

4) Απόστολο Σταύρου, ΥφυπουργόΓεωργίας, ως μέ¬ 
λος, με αναπληρωτή το Σάββα Τσιτουρίδη, Γενικό 


Γραμματέα Αγροτικής Πολιτικής ΕΟΚ και Διεθνών Σχέ¬ 
σεων του ίδιου Υπουργείου, 

5) Αναστάσιο Σπηλιόπουλο, Υφυπουργό Εθνικής 
Παιδείας και θρησκευμάτων, ως μέλος, με αναπλη¬ 
ρωτή τον Ελ. Καραγιάννη, Γενικό Διευθυντή του ίδιου 
Υπουργείου, 

6) Γεώργιο Βουλγαράκη, Υφυπουργό Περιβάλλο¬ 
ντος, Χωροταξίας και Δημοσίων Έργων, ως μέλος, με 
αναπληρώτρια την Ελισάβετ Παπαδημητρίου, Γενική 
Γραμματέα του ίδιου Υπουργείου, 

7) Θεόδωρο Δαμιανό, Υφυπουργό Βιομηχανίας, 
Ενέργειας και Τεχνολογίας, ως μέλος, με αναπληρωτή 
το Γεώργειο Πενέλη, Γενικό Γραμματέα Έρευνας και 
Τεχνολογίας, 

8) Γεώργιο Τζιβανίδη, Γενικό Γραμματέα του Εθνι¬ 
κού Κέντρου Δημόσιας Διοίκησης, ως μέλος, 

9) Γεώργιο Βλάχο, Γενικό Γραμματέα Επενδύσεων 
και Ανάπτυξης του Υπουργείου Εθνικής Οικονομίας, 
ως μέλος, 

10) Στέλιο Σφακιανάκη, Γενικό Γραμματέα του 
Υπουργείου Εργασίας, ως μέλος, με αναπληρώτρια την 
Ευθυμία (Μίκα) Ιωαννίδου, Ειδική Γραμματέα του ιδίρυ 
Υπουργείου, 

11) Γ ενικό Γ ραμματέα Περιφέρειας Ανατολικής Μα¬ 
κεδονίας και Θράκης, ως μέλος, 

12) Γ ενικό Γ ραμματέα Περιφέρειας Στερεός Ελλά¬ 
δος, ως μέλος, 

13) Μιχαήλ Δερτούζο, Καθηγητή Πανεπιστημίου, ως 
μέλος, 

14) Χρήστο Χαλκιά, Καθηγητή Ε.Μ.Π., ως μέλος, 

15) Γεώργιο Μυτακίδη, Καθηγητή Πανεπιστημίου, 
ως μέλος, 

16) Παναγιώτη Κουμπούρη, Σύμβουλο του Πρωθυ¬ 
πουργού για θέματα Οργάνωσης και Πληροφορικής, ως 
μέλος». 

II. Την αντικατάσταση των παραγράφων 5 και 6 της 
ανωτέρω ΠΥΣ, ως εξής: 

«5. Για την υποβοήθηση του έργου της Επιτροπής 
συνιστάται Γραμματεία, η οποία λειτουργεί στο Υπουρ¬ 
γείο Εθνικής Οικονομίας, και στελεχώνεται από πέντε 
(5) υπαλλήλους του ίδιου Υπουργείου. 

Της Γραμματείας προΐσταται μόνιμος δημόσιος 
υπάλληλος με βαθμό Τμηματάρχη Α’ ή Β’, οριζόμενος 
από τον Πρόεδρο της Επιτροπής». 

III. Η παράγραφος 7 της ανωτέρω ΠΥΣ αναριθμείται 
σε παράγραφο 6. 

IV. Οι λοιπές διατάξεις της ΠΥΣ 27/24.2.1993 εξα¬ 
κολουθούν να ισχύουν. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβενρήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος 

Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(3) 

Πράξη 66 της 12 Μαΐου 1993 
Καθορισμός τιμήματος για την παραχώρηση ακινήτων 
του ΤΕΘΑ στις Σέρρες, στην Κοινότητα Ανατολής 
Ιωαννίνων, στην Λεπτοκαρυά Τρικάλων, Λάρισα, 
Θήβα και Καλαμαριά θεσ/νίκης, στον Αυτόνομο Οι¬ 
κοδομικό Οργανισμό Αξιωματικών Στρατού, Ξηράς, 
θαλάσσης και Αέρος (Α.Ο.Ο.Α.). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 17 του Α.Ν. 1563/50 
«Περί ιδρύσεως του Αυτονόμου Οικοδομικού Οργανι¬ 
σμού Αξιωματικών Στρατού, Ξηράς, θαλάσσης και Αέ¬ 
ρος (Α.Ο.Ο.Α.) (ΦΕΚ Α' 254), βάσει του οποίου δύναται 
προς ενίσχυση του υπό του ΑΟΟΑ επιδιωκομένου σκο¬ 
πού, να διατίθενται ακίνητα του Ταμείου Εθνικής Αμύ- 
νης (ΤΕΘΑ) στην ΑΟΟΑ, κατά παρέκκλιση κάθε γενι¬ 
κής και ειδικής διάταξης περί διαχειρίσεως της περιου¬ 
σίας του Ταμείου τούτου, το δε καταβλητέο τίμημα και 
ο τρόπος πληρωμής να καθορίζονται με απόφαση του 
Υπουργικού Συμβουλίου. 

β. Τα υπ’ αριθ. 4/27.3.1992, 5/27.3.1992, 14/ 
28.5.1992, 15/28.5.1992, 22/5.8.1992 και 21/ 
15.6.1988 Πρακτικά της Διοικούσης Επιτροπής του 
Ταμείου Εθνικής Αμυνας. 

γ. Τις υπ’ αριθ. 909/5/16.6.1992, 913/24/ 
15.9.1992 και 913/27/15.9.1992 αποφάσεις του 
Δ.Σ./ΑΟΟΑ. 

δ. Την εισήγηση του Υπουργού Εθνικής Αμυνας και 
Υφυπουργού Οικονομικών Πέτρου Δούκα, αποφασί- 
ζει: _ 

1. Τον καθορισμό του τιμήματος παραχώρησης των 
κατωτέρω ακινήτων του Ταμείου Εθνικής Αμύνης στον 
Αυτόνομο Οικοδομικό Οργανισμό Αξιωματικών 
(ΑΟΟΑ) ως εξής: 

ί) Για το οικόπεδο επί των οδών Δ. Παπακωνσταντί¬ 
νου και Σταμούλη στις Σέρρες (πρώην Στρατιωτικό 
Πρατήριο) εμβαδού 402,70 τ.μ., που παραχωρήθηκε 
με το αριθ. 4/27.3.1992 Πρακτικό Δ.Ε./ΤΕΘΑ, στο 
ποσό των οκτακόσιων πέντε χιλιάδων τετρακοσίων 
(805.400) δρχ., καταβλητέο σε τρεις (3) άτοκες διμη¬ 
νιαίες δόσεις. 

ϋ) Γ ια την έκταση στην Κοινότητα Ανατολής Ν. Ιωαν¬ 
νίνων, εμβαδού 16.581 τ.μ., που παραχωρήθηκε με το 
αριθ. 5/27.3.1992 Πρακτικό της Δ.Ε./ΤΕΘΑ, στο ποσό 
των οκτώ εκατομμυρίων διακοσίων ενενήντα χιλιάδων 
πεντακοσίων (8.290.500) δρχ., καταβλητέο σε τρεις 


(3) άτοκες διμηνιαίες δόσεις, μετά την έκδοση της 
απόφασης οικιστικής καταλληλότητας του ΥΠΕ- 
ΧΩΔΕ. 

ϋί) Για την έκταση στην Λεπτοκαρυά Τρικάλων 
(πρώην Πεδίο Βολής) εμβαδού 30.526 τ.μ., που παρα¬ 
χωρήθηκε με το αριθ. 15/28.5.1992 Πρακτικό της 
Δ.Ε./ΤΕΘΑ, στο ποσό των τριάντα εκατομμυρίων πε¬ 
ντακοσίων είκοσι έξι χιλιάδων (30.526.000) δρχ., κατα¬ 
βλητέο σε έξι (6) άτοκες διμηνιαίες δόσεις. 

ίν) Γ ια το οικόπεδο επί των οδών Γ αλάτη - Ιουστινια¬ 
νού - Μιαούλη στη Λάρισα (ΣΟΑ Φυλακών), εμβαδού 
2.653 τ.μ., που παραχωρήθηκε με το αριθ. 14/ 
28.5.1992 Πρακτικό της Δ.Ε./ΤΕΘΑ, στο ποσό των έξι 
εκατομμυρίων εξακοσίων δέκα χιλιάδων (6.610.000) 
δρχ., καταβλητέο σε έξι (6) άτοκες διμηνιαίες δόσεις. 

ν) Γ ια την έκταση στη Θήβα (χώρος εκ του Στρατοπέ¬ 
δου «Δημ. Ψαρρός») εμβαδού 37.400 τ.μ., που παρα¬ 
χωρήθηκε με το αριθ. 22/5.8.92 Πρακτικό της Δ.Ε. 
ΤΕΘΑ, στο ποσό των τριάντα επτά εκατομμυρίων τε¬ 
τρακοσίων χιλιάδων (37.400.000) δρχ., καταβλητέο σε 
πέντε (5) άτοκες δόσεις. 

νί) Γ ια το οικόπεδο επί των οδών Εθνικής Αντίστασης 
και Ελ. Βενιζέλου στην Καλαμαριά θεσ/νίκης, εμβαδού 
617 τ.μ., που παραχωρήθηκε με το αριθ. 21/15.6.88 
Πρακτικό της Δ.Ε./ΤΕΘΑ, στο ποσό του ενός εκατομ¬ 
μυρίου οκτακόσιων πενήντα μιας χιλιάδων (1.851.000) 
δρχ., καταβλητέο σε τρεις (3) άτοκες διμηνιαίες δό¬ 
σεις. 

2. Με κοινή απόφαση των Υπουργών Εθνικής Αμυ¬ 
νας και Οικονομικών μπορεί να γίνει συμψηφισμός των 
παραπάνω ποσών με οφειλές του Δημοσίου και των 
Ο.Τ.Α. στον ΑΟΟΑ. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος 

Τα Μέλη 

Ακριβές αντίγραφο 

Ο Γ ραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

(4) 

Πράξη 69 της 12 Μαΐου 1993 
Καθορισμός ετήσιας χορηγίας του Δημοσίου προς τις 
Ιερές Μονές του Αγίου Όρους για το οικονομικό 
έτος 1993. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 2 του Ν. 1166/81 «Περί 
συστάσεως ετήσιας οικονομικής χορηγίας του Δημο¬ 
σίου προς τις Ιερές Μονές του Αγίου Όρους». 

β. Την αριθ. Φ.7632Μ/5/ΑΣ771/26.4.1993 εισή¬ 
γηση της Υφυπουργού Εξωτερικών Βιργινίας Τσουδε- 
ρού. 

γ. Την προφορική εισήγηση του Υπουργού Εξωτερι¬ 
κών, αποφασίζει: 

1. Τον καθορισμό του ύψους της ετήσιας οικονομι¬ 
κής χορηγίας του Δημοσίου στις Ιερές Μονές του Αγίου 
Όρους, για το οικονομικό έτος 1993, στο ποσό των 
διακοσίων πενήντα εκατομμυρίων (250.000.000) 
δραχμών. 

2. Ορίζει την εγγραφή σχετικής πιστώσεως στον 
Κρατικό Προϋπολογισμό 1993 με κωδικό αριθμό 2291, 
σε βάρος άλλων πιστώσεων του Υπουργείου Εξωτερι¬ 
κών. 

Η ισχύς αυτής της Πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη ■ Ο Αντιπρόεδρος 

Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 


-♦- 

(5) 

Πράξη 71 της 12 ΜαΤου 1993 
Ανάκληση, εν μέρει της αριθ. 22/19.2.1988 πράξης 
του Υπουργικού Συμβουλίου «Παραχώρηση έκτασης 
172,5 στρεμμάτων από το 1401 τεμάχιο του αγρο¬ 
κτήματος «Κωστακοί», στο ΤΕΙ Μεσολογγίου (πα¬ 
ράρτημα Άρτας), για τη λειτουργία της Σχολής Τε¬ 
χνολογίας - Γεωπονίας». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις της παρ. 10 του άρθρου 123 του 
Αγροτικού Κώδικα, όπως τροποποιήθηκε από την παρ. 
1 του άρθρου 7 του Α.Ν. 431/1968 και αντικαταστά- 
θηκε από τις διατάξεις του άρθρου 6 του Ν. 994/1979, 
σύμφωνα με τις οποίες είναι δυνατή με πράξη του 
Υπουργικού Συμβουλίου η δωρεάν κατά χρήση παρα¬ 
χώρηση κοινοχρήστων ή διαθεσίμων εποικιστικών 
εκτάσεων πέρα των 100 στρεμμάτων, σε Ευαγή Ιδρύ¬ 
ματα και άλλα Νομικά Πρόσωπα Δημοσίου ή Ιδιωτικού 
Δικαίου, για την εκπλήρωση κοινωφελών σκοπών. 

β. Την αριθ. 22/19.2.1988 πράξη του «Παραχώρηση 
έκτασης 172,5 στρεμμάτων από το 1401 τεμάχιο του 
αγροκτήματος «Κωστακοί», στο ΤΕΙ Μεσολογγίου (πα¬ 
ράρτημα Άρτας), για τη λειτουργία της Σχολής Τεχνο- 
λογίας-Γεωπονίας» (ΦΕΚ Α' 41). 

γ. Την αριθ. 146749/15.4.1993 πρόταση του 
Υπουργού Γεωργίας για μερική ανάκληση της αριθ. 22/ 
19.2.88 πράξης του Υπουργικού Συμβουλίου και κατά 
το μέρος που αφορά έκταση 30 στρεμμάτων, από το 
αριθ. 1401 τεμάχιο του αγροκτήματος «Κωστακοί» Άρ¬ 
τας, όπως περιγράφεται στο απόσπασμα κτηματολογι- 
κού πίνακος συμπληρωματικής διανομής έτους 1960 
και απεικονίζεται στο διάγραμμα μεταβολών, προκει- 
μένου η έκταση αυτή να παραχωρηθεί στην ομώνυμη 


Κοινότητα, για τη δημιουργία Αθλητικού Κέντρου. 

δ. Το αριθ. 10069/30.11.1992 έγγραφο της Δ/νσης 
Γ εωργίας Ν. Άρτας, με το οποίο συμφωνεί για την πα¬ 
ραχώρηση της ανωτέρω έκτασης στην Κοινότητα για 
την ικανοποίηση του αιτήματός της. 

ε. Την αριθ. 4760/2.11.1992 απόφαση του Τμήμα¬ 
τος Πολεοδομίας Άρτας, με την οποία συμφωνεί για 
τον καθορισμό χρήσης γης, στην έκταση των 30 στρεμ¬ 
μάτων, με χαρακτηρισμό της χρήσης αυτής ως Αθλητι¬ 
κού Κέντρου. 

στ. Τα αριθ. 2427/22.5.92 και 324/19.5.1992 έγ¬ 
γραφα της Δ/νσης Δασών και του γραφείου Φυσικής 
Αγωγής Ν. Άρτας αντίστοιχα, από τα οποία προκύπτει 
ότι δεν έχουν αντίρρηση για την ικανοποίηση του αιτή¬ 
ματος της Κοινότητας. 

ζ. Τα αριθ. 955/5.6.92 και 4398/12.6.92 έγγραφα της 
ΙΒ' Εφορίας Προϊστορικών και Κλασσικών Αρχαιοτήτων Ιω- 
αννίνων και του Ελληνικού Οργανισμού Τουρισμού Ιωαννί- 
νων, αντίστοιχα με τα οποία συμφωνούν για την παραχώ¬ 
ρηση της ανωτέρω έκτασης στην Κοινότητα. 

η. Φωτοαντίγραφο τοπογραφικού διαγράμματος συ¬ 
μπληρωματικής διανομής του αγροκτήματος «Κωστα¬ 
κοί» Ν. Άρτας έτους 1960, καθώς και διαγράμματος 
μεταβολών, αποφασίζει: 

Την ανάκληση, εν μέρει, της αριθ. 22/19.2.1988 
πράξης του, με την οποία παραχωρήθηκε δωρεάν και 
κατά χρήση στο ΤΕΙ Μεσολογγίου (Παράρτημα Άρτας) 
έκταση 172,5 στρεμμάτων από το 1401 τεμάχιο του 
αγροκτήματος «Κωστακοί», για τη λειτουργία της Σχο¬ 
λής Τεχνολογίας-Γεωπονίας και μόνον όσον αφορά 
έκταση τριάντα (30) στρεμμάτων, προκειμένου αυτή η 
έκταση να παραχωρηθεί στην Κοινότητα Κωστακιών 
για τη δημιουργία Αθλητικού Κέντρου. 

Κατά τα λοιπά εξακολουθεί να ισχύει η αριθ. 22/ 
19.2.1988 πράξη του. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος 

Τα Μέλη Ακριβές αντίγραφο 

Ο Γ ραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

-♦- 

( 6 ) 

Πράξη 72 της 12 Μαΐου 1993 
Παραχώρηση κατά χρήση, έκτασης 300 στρεμμάτων 

των αγροκτημάτων Ορμύλιας και Βατοπεδίου Ν. 

Χαλκιδικής στο Ιερό Κοινόβιο «Ο ΕΥΑΓΓΕΛΙΣΜΟΣ 

ΤΗΣ ΘΕΟΤΟΚΟΥ». 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του άρθρου 6 του Ν. 994/79 «περί 
ρυθμίσεως θεμάτων και διαθέσεως των αποστραγγι- 

σθεισών γαιών ελών Λυσιμαχίας και Τριχωνίδας και άλ¬ 
λων τινών διατάξεων». 

β. Την αριθ. 146236 Π.Ε/23.4.1993 εισήγηση του 
Υπουργού Γεωργίας, για παραχώρηση κατά χρήση κοι¬ 
νόχρηστης έκτασης 300 στρεμμάτων, εκ των οποίων 
τα 142,258 στρέμματα από το αριθ. 1478 (τμήμα) κοι¬ 
νόχρηστο τεμάχιο της οριστικής διανομής, έτους 1938 
του αγροκτήματος Ορμύλιας και τα 157,742 στρέμ¬ 
ματα από το 1240 (τμήμα) κοινόχρηστο τεμάχιο της συ¬ 
μπληρωματικής διανομής, έτους 1971, του αγροκτή¬ 
ματος Βατοπεδίου, Ν. Χαλκιδικής, στο Ιερό Κοινόβιο 
«Ο ΕΥΑΓΓΕΛΙΣΜΟΣ ΤΗΣ ΘΕΟΤΟΚΟΥ», για τη δη¬ 
μιουργία δάσους-πάρκου, αθλοπαιδιών, κατασκηνώ¬ 
σεων και έργα υπαιθρίου αναψυχής (βρύσες, κιόσκια 
κ.ά.) (Κοινωφελείς σκοποί). 

γ. Τα αριθ. Φ9.9/7360/ 30.6.1992, 1277/ 

23.7.1992, 57344/ 7.8.1992, 30103/ 30.11.1992 και 
47779/ 29.7.1992 έγγραφα του ΕΟΤ (Δ/νσης Τουρι¬ 
σμού Μακεδονίας - Θράκης), 10ης Εφορίας Βυζαντι¬ 
νών Αρχαιοτήτων του Τμήματος Πολεοδομίας και Πο- 
λεοδομικών Εφαρμογών Ν. Χαλκιδικής, της Διεύθυν¬ 
σης Γ εωργίας Ν. Χαλκιδικής και της Διεύθυνσης Δασών 
του Ν. Χαλκιδικής αντίστοιχα, από τα οποία προκύπτει 
ότι δεν υπάρχει αντίρρηση εκ μέρους των Υπηρεσιών 
αυτών για την παραχώρηση της έκτασης στο Ιερό Κοι¬ 
νόβιο, αποφασίζει: 

Την παραχώρηση για δεκαπέντε (15) χρόνια κατά 
χρήση, νομή και κατοχή, κοινόχρηστης έκτασης 300 
στρεμμάτων και συγκεκριμένα 142,258 στρεμμάτων 
από το αριθ. 1478 τεμάχιο οριστικής διανομής έτους 
1938, του αγροκτήματος Ορμυλίας και 157,742 
στρεμμάτων από το αριθ. 1240 τεμάχιο συμπληρωματι¬ 
κής διανομής, έτους 1971, του αγροκτήματος Βατοπε¬ 
δίου, Ν. Χαλκιδικής, στο Ιερό Κοινόβιο «Ο ΕΥΑΓΓΕΛΙ¬ 
ΣΜΟΣ ΤΗΣ ΘΕΟΤΟΚΟΥ», για τη δημιουργία δάσους- 
πάρκου, αθλοπαιδιών, κατασκηνώσεων (πρόχειρες κα¬ 
τασκευές) και έργα υπαιθρίου αναψυχής (βρύσες, κα¬ 
θιστικά, κιόσκια), όπως αυτά απεικονίζονται στο συ¬ 
νημμένο στην απόφαση τοπογραφικό διάγραμμα του 
Γραφείου Τοπογραφικής Χαλκιδικής. 

Ο διαχωρισμός των παραπάνω εκτάσεων θα γίνει σε 
συνεργασία με τη Διεύθυνση Γ εωργίας και το Γ ραφείο 
Τοπογραφικής Χαλκιδικής. 

Μετά από τη λήξη της κατά τα άνω προθεσμίας (15 
ετών) οι εκτάσεις θα περιέλθουν αυτοδικαίως στη δια¬ 
χείριση του Υπουργείου Γεωργίας, χωρίς υποχρέωση 
καταβολής αποζημίωσης για, τυχόν, κατασκευές ή 
έργα που θα γίνουν. 

Αυτή η πράξη τελεί υπό τον όρο της ανάκλησης σε 
περίπτωση που δεν τηρηθούν οι όροι ή δεν πραγματο¬ 
ποιηθούν ή αλλάξουν οι σκοποί για τους οποίους παρα- 
χωρούνται αυτές οι εκτάσεις. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η πράξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Ο Αντιπρόεδρος 

Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 

ΕΥΑΓΓΕΛΟΣ Κ. ΒΟΛΟΥΔΑΚΗΣ 

- ♦- 

(7) 

Πράξη 73 της 12 Μαΐου 1993 
Συγκρότηση του Κεντρικού Συμβουλίου Καταπολέμη¬ 
σης Ναρκωτικών (ΚΕΣΥΚΑΝΑ). 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις: ί) του άρθρου 1 παρ. 1 του Ν. 
1729/87 «Καταπολέμηση της διάδοσης των ναρκωτι¬ 
κών, προστασία των νέων και άλλες διατάξεις» (ΦΕΚ Α' 
144) και ϋ) του αριθ. 2/89 Π.Δ/τος «Οργάνωση και λει¬ 
τουργία του Κεντρικού Συμβουλίουγια την καταπολέ¬ 
μηση της διάδοσης των νακρωτικών» (ΦΕΚ Α' 1). 

β. Την εισήγηση του Υπουργού Υγείας, Πρόνοιας και 
Κοινωνικών Ασφαλίσεων, που διαβιβάστηκε στη Γραμ¬ 
ματεία του Υπουργικού Συμβουλίου, με το αριθ. ΔΨΥ/ 
οικ. 1304/Απρίλιος 1993 έγγραφο του ίδιου Υπουρ¬ 
γού, αποφασίζει: 

Το διορισμό ως μελών του Κεντρικού Συμβουλίου 
Καταπολέμησης Ναρκωτικών (ΚΕΣΥΚΑΝΑ) των: 

1. Χρήστου Κόκκορη, Νευρολόγου-Ψυχιάτρου, ως 
εκπροσώπου του Υπουργείου Υγείας, Πρόνοιας και 
Κοινωνικών Ασφαλίσεων, ως τακτικού μέλους, με ανα¬ 
πληρωτή τον Αθανάσιο Μούγια, Νευρολόγο-Ψυχία- 
τρο. 

2. Μαρίας Φαρμάκη-Ανδριώτου, υπαλλήλου του 
Υπουργείου Δικαιοσύνης με βαθμό Διευθυντή Α’, ως 
τακτικού μέλους, με αναπληρώτρια την Ευδοκία Μπρά- 
τσαλη, επίσης υπάλληλο του Υπουργείου Δικαιοσύνης 
με βαθμό Διευθυντή Α'. 

3. Σωτήρη Γκλαβά, Διευθυντή Σπουδών Δ/θμιας 
Εκπ/σης του Υπουργείου Εθνικής Παιδείας και θρη¬ 
σκευμάτων, ως τακτικού μέλους, με αναπληρωτή τον 
Γεώργιο Καίτσα, Προϊστάμενο Προγραμμάτων και Δι¬ 
δακτικών Βιβλίων Γ ενικών Μαθημάτων του Υπουργείου 
Εθνικής Παιδείας και θρησκευμάτων. 

4. Λιλίκας Μπερδέση, μόνιμης υπαλλήλου της Γ ενι¬ 
κής Γραμματείας Νέας Γενιάς, ως τακτικού μέλους, με 
αναπληρώτρια την Φωτεινή Κωνσταντοπούλου-Μη- 
τροπούλου, επίσης μόνιμη υπάλληλο της Γενικής 
Γραμματείας Νέας Γενιάς. 

5. Δημητρίου Τριγάζη, (ΠΕ - Τμηματάρχη Α’) προϊ¬ 
στάμενο του Β' Τμήματος Δίωξης Ναρκωτικών και 
Όπλων της 33ης Δ/νσης Ελέγχου Τελωνείων, ως τα¬ 
κτικού μέλους, με αναπληρωτή τον Ευάγγελο Καρα- 
μάνο (ΠΕ Γραμματέα Α') που υπηρετεί στο ίδιο τμήμα. 

6. Κωνσταντίνου Πάλλα, Αστυνόμο Α' της Δ/νσης 
Δημόσιας Ασφάλειας του Υπουργείου Δημόσιας Τά- 

ξης, ως τακτικού μέλους, με αναπληρωτή τον Γεώργιο 
Κόκκινη, Αστυνόμο Α' της Δ/νσης Ασφάλειας Αττικής, 
της Υπηρεσίας Δίωξης Ναρκωτικών. 

Η ισχύς αυτής της πράξης αρχίζει από τη δημοσίευσή 
της στην Εφημερίδα της Κυβερνήσεως. 


Η πρόξη αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα Μέλη Ο Αντιπρόεδρος 
Ακριβές αντίγραφο 

Ο Γραμματέας του Υπουργικού Συμβουλίου 
ΕΥΑΓΓΕΛΟΣ Κ. ΒΟΛΟΥΔΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΟΤΟ) 


ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας : 

104 32 

ΤΕ1.ΕΧ 

22.3211 ΥΡΕΤ ΘΠ 

λειτουργούν καθημερινά από 8.00’ έως 13.00' 

ΡΑΧ 

5234312 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48_141 _ _ ^ 

* Τμήμα πληροφόρη σης: Για τα δημοσιεύματα των ΦΕΚ Σολωμού 51 τηλ 52 25.713 - 52.48.54/ 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 

* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 οελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

β> 

Υ) 

δ) 

ε) 

στ) 

ζ) 

η) 

θ) 

') 

ια) 


Για 

το Τεύχος Α’ Δρχ. 

15.000 

Δρχ. 

750 

» 

» 

» 

Β’ 

» 

30.000 

» 

1.500 

» 

» 

» 

Γ 

» 

10.000 

» 

500 

» 

» 

» 

Δ' 

» 

30.000 

» 

1.500 

» 

» 

» 

Αναπτυξιακών Πράξεων 

» 

20.000 

» 

1.000 

» 

» 

» 

Ν.Π.Δ.Δ. 

» 

10.000 

» 

500 

» 

» 

» 

ΠΑΡΑΡΤΗΜΑ 

» 

5.000 

» 

250 

» 

» 

» 

Δελτ. Εμπ.& Βιομ. Ιδ. 

» 

10.000 

» 

500 

» 

» 

» 

Αν. Ειδικού Δικαστηρίου 

» 

3.000 

» 

150 

» 

» 

» 

Α.Ε. & Ε.Π.Ε. 

» 

200.000 

» 

10.000 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





